[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.3.2007

COM(2007) 93 végleges

2007/0036 (COD)

Javaslat:

AZ EURÓPAI PARLAMENT ÉS A TANÁCS IRÁNYELVE

az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelv a Bizottságra ruházott végrehajtási hatáskörök gyakorlása tekintetében történő módosításáról

(előterjesztő: a Bizottság)

INDOKOLÁS

A 2006/66/EK irányelv kiigazítása a 2006/512/EK tanácsi határozatnak megfelelően (ellenőrzéssel történő szabályozási bizottsági eljárás)

A 2006. július 17-i 2006/512/EK tanácsi határozat[1] módosította a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatot[2].

A módosított határozat 5a. cikke új ellenőrzéssel történő szabályozási bizottsági eljárást vezet be azon általános hatályú végrehajtó intézkedések elfogadására vonatkozóan, amelyek az együttdöntési eljárás keretében elfogadott jogi aktus nem alapvető fontosságú elemeinek módosítására irányulnak, ideértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

Az elemekről és akkumulátorokról, valamint a hulladékelemekről és -akkumulátorokról, továbbá a 91/157/EGK irányelv hatályon kívül helyezéséről szóló 2006/66/EK irányelvről a jogalkotók közvetlenül az új komitológiai határozat hatályba lépését megelőzően kötöttek harmadik olvasatban történő megállapodást[3]. Az irányelv a Hivatalos Lap 2006. szeptember 26-i számának[4] megjelenése után lépett hatályba, ezért úgy kell módosítani, hogy adott esetben hivatkozzon az új ellenőrzéssel történő szabályozási bizottsági eljárásra.

2007/0036 (COD)

Javaslat:

AZ EURÓPAI PARLAMENT ÉS A TANÁCS IRÁNYELVE

az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelv a Bizottságra ruházott végrehajtási hatáskörök gyakorlása tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 175. cikkének (1) bekezdésére,

tekintettel a Bizottság javaslatára[5],

tekintettel az Európai Gazdasági és Szociális Bizottság véleményére[6],

tekintettel a Régiók Bizottsága véleményére[7],

a Szerződés[8] 251. cikkében megállapított eljárásnak megfelelően,

mivel:

(1) A 2006/66/EK európai parlamenti és tanácsi irányelv[9] előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal összhangban kell elfogadni[10].

(2) A 2006/512/EK határozat azzal módosította a 1999/468/EK határozatot, hogy bevezette az ellenőrzéssel történő szabályozási bizottsági eljárást azon általános hatályú végrehajtó intézkedések elfogadására vonatkozóan, amelyek a Szerződés 251. cikkében meghatározott eljárás alapján elfogadott alap-jogiaktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

(3) Az Európai Parlament, a Tanács és a Bizottság 2006/512/EK határozatra vonatkozó közös nyilatkozatának[11] megfelelően a már hatályban lévő jogi aktusokat az alkalmazandó eljárásoknak megfelelően ki kell igazítani.

(4) A Bizottságot fel kell hatalmazni különösen arra, hogy kiigazítsa a III. mellékletet, valamint hogy elfogadja és felülvizsgálja a szárazelemek és akkumulátorok címkézésére vonatkozó részletes szabályokat. Mivel ezek az intézkedések általános hatályúak és a 2006/66/EK irányelv nem alapvető fontosságú elemeinek módosítására, és annak új, nem alapvető fontosságú elemekkel történő kiegészítésére irányulnak, azokat az 1999/468/EK tanácsi határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

(5) A 2006/66/EK irányelvet ezért ennek megfelelően módosítani kell.

(6) Mivel a 2006/66/EK irányelv módosítása olyan technikai jellegű kiigazításokat foglal magába, amelyek csupán a komitológiai eljárásokat érintik, azokat a tagállamoknak nem kell átültetniük. Ezért e célból nem kell rendelkezéseket előírni.

ELFOGADTA EZT AZ IRÁNYELVET:

1. cikk

A 2006/66/EK irányelv a következőképpen módosul:

1. A 10. cikk (4) bekezdése helyébe az alábbi szöveg lép:

„a) a (2) bekezdés követelményeinek való megfelelés terén jelentkező, sajátos nemzeti körülményekből fakadó nehézségek kezelésére bármely tagállamban a 24. cikk (1) bekezdésében említett eljárással összhangban átmeneti rendelkezéseket lehet megállapítani.

2007. szeptember 26-ig közös módszertant kell kidolgozni a hordozható elemek és akkumulátorok végfelhasználók részére történt éves értékesítésének kiszámítására vonatkozóan. Az ezen irányelv nem alapvető fontosságú elemeinek – annak kiegészítésével történő – módosítására irányuló intézkedést a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

2. A 12. cikk (6) bekezdésének első mondata helyébe az alábbi szöveg lép:

„6. A III. melléklet kiigazítható, illetve kiegészíthető a műszaki vagy tudományos fejlődés figyelembevétele érdekében. Az ezen irányelv nem alapvető fontosságú elemeinek módosítására irányuló intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

3. A 17. cikk helyébe a következő szöveg lép:

„17. cikk

Nyilvántartás

„A tagállamok biztosítják valamennyi gyártó nyilvántartását. A nyilvántartásra minden tagállamban ugyanazokat az eljárási szabályokat kell alkalmazni. Az ezen irányelv nem alapvető fontosságú elemeinek annak kiegészítésével történő módosítására irányuló nyilvántartásra vonatkozó eljárási szabályokat a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

4. A 21. cikk a következőképpen módosul:

5. A 2. cikk helyébe a következő szöveg lép:

„2. A tagállamok biztosítják, hogy 2009. szeptember 26-ra valamennyi hordozható és önműködő elemen és akkumulátoron jól látható, jól olvasható és letörölhetetlen módon szerepeljen annak kapacitása. E követelmény végrehajtásának részletes szabályait – ideértve a kapacitás és megfelelő használat meghatározását szolgáló harmonizált módszereket – legkésőbb 2009. március 26-ig el kell fogadni. Az ezen irányelv nem alapvető fontosságú elemeinek – annak kiegészítésével történő – módosítására irányuló intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban el kell fogadni.”

6. A 7. cikk helyébe a következő szöveg lép:

„7. E cikk címkézési előírásai alól mentesség adható. Az ezen irányelv nem alapvető fontosságú elemeinek – annak kiegészítésével történő – módosítására irányuló intézkedéseket a 24. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

7. A 24. cikk (3) bekezdése helyébe az alábbi szöveg lép:

„3. Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, 8. cikkének rendelkezéseire is figyelemmel.”

2. cikk

Ez az irányelv az Európai Unió Hivatalos Lapjában való kihirdetését követő [...]. napon lép hatályba.

3. cikk

Az irányelv címzettjei a tagállamok.

Kelt Brüsszelben, […]-án/-én

az Európai Parlament részéről a Tanács részéről

az elnök az elnök

[1] HL L 200., 2006.7.22., 11.o.

[2] HL C 203., 1999.7.17., 1.o.

[3] Az EP 2006.7.4-i harmadik olvasata és a Tanács 2006.7.18-i harmadik olvasata.

[4] HL L 266., 2006.9.26., 1.o.

[5] HL C […]., [ …]., […]. o.

[6] HL C […]., [ …]., […]. o.

[7] HL C […]., [ …]., […]. o.

[8] HL C […]., [ …]., […]. o.

[9] HL L 269, 2000.10.21., 34-43.o.

[10] HL L 184., 1999.7.17., 23. o. A 2006/512/EK határozattal (HL L 200., 2006.7.22. 11. o.) módosított határozat.

[11] HL C 255., 2006.10.21., 1.o.